फर्रुखाबाद। प्रदेश सरकार के राज्य मंत्री नरेन्द्र सिंह यादव के खास समर्थक शिवकुमार यादव आदि की दबंगई से पत्रकार तथा उसका परिवार भयभीत है। सूबे के मुख्यमंत्री अखिलेश यादव आदि अधिकारियों को घटना से अवगत कराया गया है। उत्तर प्रदेश जर्नलिस्ट एसोसिएशन के जिलाध्यक्ष अरुण कटियार महामंत्री वेदपाल सिंह, संरक्षक प्रदीप गोस्वामी, प्रिन्ट एवं इलेक्ट्रानिक एसोसिएशन के जिलाध्यक्ष आनंद भान शाक्य, महामंत्री अलोक सिंह, आशू पाल, नितिन मिश्रा, ऋषि सेंगर, मोहनलाल गौड़, शफीउलहसन आदि पत्रकारों ने अपर पुलिस अधीक्षक ओपी सिंह से भेंट कर उन्हें ज्ञापन सौंपा।